
ΕΦΗΜΕΡΙΓ ΤΗΣ ΚΥΒΕΡΝΗΣΕΙ!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΟΚΤΩΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσθήκη διατάξεως στον Κανονισμό «περί προϋποθέσεων 

παροχής κατοικίας και δανείων υπό του Ο.Ε.Κ.». 1 

Παράταση ισχύος της αριθ. 75/85 απόφασης του ΔΔΔΔ Αθη¬ 
νών για τους όρους αμοιβής και εργασίας των εργατοτε- 
χνιτών τυροκομικών εργοστασίων, βιομηχανιών τυροκο¬ 
μίας και τυροκομικών επιχειρήσεων όλης της Χώρας . . 2 
Ρύθμιση του τρόπου και χρόνου καταβολής από τον ΟΑΣ στο 
ΤΣΑ, των εισφορών της παρ. 2 του άρθρου 18 του Ν. 


1543/1985 . 3 

Πρακτική άσκηση σπουδαστών ΤΕΙ στο επάγγελμα . 4 

Εσωτερική διάρθρωση και λειτουργία της Υποδιεύθυνσης Δί¬ 
ωξης Ναρκωτικών της Διεύθυνσης Ασφάλειας Αττικής . 5 

Ίδρυση Αστυνομικής Υπηρεσίας Δίωξης Ζωοκλοπής. 6 

Απόφαση Υπουργών Εθνικής Παιδείας και Θρησκευμάτων 
και Εμπορικής Ναυτιλίας «για τις μεταγραφές μαθητών 

ΛΕΝ». 7 

Παράταση θητείας Γνωμοδοτικής Επιτροπής Ακτοπλοϊκών 
Συγκοινωνιών . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 52514 (1) 


Προσθήκη διατάξεως στον Κανονισμό «περί προϋποθέσεων παρο¬ 
χής κατοικίας και δανείων υπό του Ο.Ε.Κ.». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις των άρθρων 2,4 και 6 του Ν.Δ. 2963/1954, 
«περί ιδρύσεως Αυτόνομου Οργανισμού Εργατικής Κατοικίας», 
όπως τροποποιήθηκαν και συμπληρώθηκαν μέχρι σήμερα. 

2. Τις διατάξεις του Κανονισμού «περί προϋποθέσεων παροχής 
κατοικίας και δανείων υπό του Ο.Ε.Κ.» (Υ.Α. 30727/4815/ 
4.8.1971, ΦΕΚ 661 τ.Β" της 14.8.71), όπως τροποποιήθηκε 
και συμπληρώθηκε μεταγενέστερα και ιδιαίτερα με την αριθμ. 
51979/13.6.1983 απόφαση (ΦΕΚ 350, τ.Β’ της 20.6.83). 

3. Την αναφορά του Ο.Ε.Κ. αριθμ. 22093/2752 από 27 Ιου¬ 
λίου 1987, με την οποία μας υπόβαλε αποσπάσματα πρακτικών 
των συνεδριάσεων του Διοικητικού Συμβουλίου αριθμ. 28 της 
30.6.87 και31 της 21.7.87, από τα οποία διαπιστώνεται το νο¬ 
μότυπο των αποφάσεων για τροποποίηση διατάξεων Κανονισμού 
του Ο.Ε.Κ., αποφασίζουμε: 


Κυρώνουμε τις αποφάσεις που πήρε το Διοικητικό Συμβούλιο 
του Αυτόνομου Οργανισμού Εργατικής Κατοικίας, στις συνεδριά¬ 
σεις του αριθμ. 28 της 30 Ιουνίου 1987 και 31 της 21 Ιουλίου 
1987 και εγκρίνουμε, στον Κανονισμό «περί προϋποθέσεων πα¬ 
ροχής κατοικίας και δανείων υπό του ΟΕΚ» να προστεθεί στο τέ¬ 
λος του άρθρου 31 αυτού, παράγραφος 6, όπως παρακάτω: 

«6. Σε ιδιαίτερα εξαιρετικές περιπτώσεις έντονης κοινωνικής ή 
οικονομικής ή στεγαστικής ανάγκης προσώπων που δικαιούνται 
στεγαστική συνδρομή από τον Ο.Ε.Κ., σύμφωνα με τις ισχύουσες 
διατάξεις, το Διοικητικό Συμβούλιο του Ο.Ε.Κ. μπορεί, με από¬ 
φασή του, να τους παραχωρεί, στις περιοχές Αθήνας, Θεσσαλονί¬ 
κης και Βόλου κατοικία του ενός (1) κυρίου δωματίου από αυτές 
που επί σειρά ετών δεν έχουν παραχωρηθεί σε δικαιούχους και 
παραμένουν αδιάθετες, με μόνη ασφαλιστική προϋπόθεση τη συ¬ 
μπλήρωση 500 τουλάχιστον ημερών εργασίας στην ασφά¬ 
λιση.» 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 1 Οκτωβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 

Αριθ. 17105 (2) 

Παράταση ισχύος της αριθ. 75/85 απόφασης του ΔΔΔΔ Αθηνών 
για τους όρους αμοιβής και εργασίας των εργατοτεχνιτών τυ¬ 
ροκομικών εργοστασίων, βιομηχανιών τυροκομίας και τυρο¬ 
κομικών επιχειρήσεων όλης της Χώρας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις διατάξεις της παραγρ. 3 του άρθρου 4 του Ν. 3239/ 
1955. 

2. Την κοινοποιηθείσα σε μας γραπτή δήλωση καταγγελίας 
της αναφερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Ερ¬ 
γασίας που έχει ληφθεί στη συνεδρίαση της 1.10.87, αποφασί¬ 
ζουμε: 

Αναστέλλουμε επί 6μηνο χρονικό διάστημα, δηλαδή μέχρι 
9.4,88 την επέλευση των εννόμων αποτελεσμάτων από τη λήξη 
της πρώτης παράτασης της αριθ. 75/85 απόφασης του ΔΔΔΔ 
Αθηνών, που αφορά τους όρους αμοιβής και εργασίας των εργα- 
τοτεχνιτών τυροκομικών εργοστασίων, βιομηχανιών τυροκομίας 
και τυροκομικών επιχειρήσεων όλης της Χώρας. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Οκτωβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. Φ.9/οιχ. 2195 (3) 

Ρύθμιση του τρόπου και χρόνου καταβολής από τον ΟΑΣ στο 
ΤΣΑ, των εισφορών της παρ. 2 του άρθρου 18 του Ν. 1543/ 

1985. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ, 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερ¬ 
νητικά όργανα» (ΦΕΚ 137 τ.Α.'). 

2. Τις διατάξεις της παρ. 4 του άρθρου 18 του Ν. 1543/1985 
(ΦΕΚ 73 τ. Α') «Συνταξιοδότηση των παθόντων αγωνιστών 
Εθνικής Αντίστασης, αποκατάσταση των αγωνιστών που διώ- 
χθηκαν για τα «κοινωνικά τους φρονήματα» και συνταξιοδότηση 
των αγωνισθέντων κατά της δικτατορίας και άλλες διατά- 
ξεις». 

3. Την αριθ. 2389/13.2.87 (ΦΕΚ 81/Β/13.2.87) απόφαση 
του Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργού Οικονομικών», αποφασί¬ 
ζουμε: 

1. Οι ασφαλιστικές εισφορές που προβλέπονται από τις διατά¬ 
ξεις του δεύτερου εδαφίου της παρ. 2 του άρθρου 18 του Ν. 
1543/85, για την αναγνώριση ως συντάξιμου, του χρόνου εκτός 
υπηρεσίας, των μισθωτών του ΟΑΣ (τέως ΟΕΑΣ), που αποκαθί- 
στανται διοικητικά και συνταξιοδοτικά σύμφωνα με τις διατάξεις 
των άρθρων 17 και 18 του Ν. 1543/85, θα καταβληθούν από 
τον ΟΑΣ στο ΤΣΑ και θα είναι ίσες με ποσοστό 15% που θα υπο¬ 
λογίζεται στο βασικό μισθό του βαθμού στον οποίο αποκαταστά¬ 
θηκε διοικητικά ο ενδιαφερόμενος, προσαυξημένο με το επίδομα 
χρόνου υπηρεσίας και την ΑΤΑ, ή το βασικό μισθό του μισθολογι- 
κού κλιμακίου, προσαυξημένο με το επίδομα χρόνου υπηρεσίας 
και την ΑΤΑ, όπως οι βασικοί αυτοί μισθοί έχουν διαμορφωθεί 
κατά την ημερομηνία έκδοσης της απόφασης για τη διοικητική 
του αποκατάσταση. 

2. Το ποσό της οφειλής για την αναγνώριση, του κατά την 
προηγούμενη παράγραφο χρόνου, αποδίδεται από τον ΟΑΣ στο 
ΤΣΑ, σε δώδεκα (12) μηνιαίες δόσεις, από τις οποίες η πρώτη 
αρχίζει μετά την παρέλευση τριών (3) μηνών από την κοινοποί¬ 
ηση της σχετικής απόφασης του ΤΣΑ, στην αρμόδια υπηρεσία 
του ΟΑΣ, 

3. Σε περίπτωση που δεν εξοφληθεί το ποσό της οφειλής, μέσα 
στην παραπάνω προσθεσμία, εφαρμόζονται οι διατάξεις της νομο¬ 
θεσίας του ΤΣΑ, για την είσπραξη των καθυστερούμενων εισφο¬ 
ρών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 5 Οκτωβρίου 1987 

01 ΥΠΟΥΡΓΟΙ 

ΥΦ/ΓΟΣ ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΟΝ 

ΣΠ. ΚΑΛΟΥΔΗΣ I. ΦΛΩΡΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΜΠΑΝΤΟΥΒΑΣ 
-♦- 


Αριθ. Ε5/6939 (4) 

Πρακτική άσκηση σπουδαστών ΤΕΙ στο επάγγελμα. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παράγρ. 1, εδάφ. δ, του Ν. 
1404/83 «Εισαγωγή σπουδαστών στην Τριτοβάθμια Εκπαί¬ 
δευση και άλλες διατάξεις». 

2. Τις διατάξεις του Π.Δ. 174/85 «Άσκηση στο επάγγελμα 
των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο 
επάγγελμα των σπουδαστών της Τριτοβάθμιας Τεχνολογικής 
Εκπαίδευσης. 

4. Τις αποφάσεις μας Ε5/1852/86, Ε5/3564/86, Ε5/ 
4557/86, Ε5/5636/86, Ε5/6985/86, Ε5/7596/86, Ε5/ 
8426/86, Ε5/1033/87, Ε5/1773/87, Ε5/2880/87, Ε5/ 
4620/87, Ε5/5306/87, Ε5/5707/87 και Ε5/6334/87. 

5. Τις σχετικές ανάγκες των Τμημάτων των ΤΕΙ. 

6. Το Ε5/629/4.2.87 έγγραφο του Τμήματος Οικονομικών 
Υποθέσεων, της Ε.Υ./ΤΕΙ. 

7. Την από 18.2.87 Η/1022 κοινή απόφαση του Πρωθυ¬ 
πουργού και Υπουργού Εθνικής Παιδείας και Θρησκευμάτων, 
αποφασίζουμε: 

1. Καθορίζουμε τον αριθμό θέσεων πρακτικής άσκησης σπου¬ 
δαστών ΤΕΙ, που θα απασχοληθούν σε διάφορες υπηρεσίες των 
ΤΕΙ και του ΥΠΕΠΘ, πέραν εκείνων που αναφέρονται στις απο¬ 
φάσεις μας Ε5/1852/86, Ε5/3564/86, Ε5/4557/86, Ε5/ 
5636/86, Ε5/6985/86, Ε5/7596/86, Ε5/8426/86, Ε5/ 
1033/87, Ε5/1773/87, Ε5/2880/87, Ε5/4620/87, Ε5/ 
5306/87, Ε5/5707/87 και Ε5/6334/87 ως εξής: 

I. ΤΕΙ ΑΘΗΝΑΣ: 

- 1 θέση πρακτικής άσκησης για σπουδαστές Κοινωνικής Ερ¬ 
γασίας στα πλαίσια του ερευνητικού ποογράμματος «Κριτήρια 
και κίνητρα επιλογής επαγγέλματος από τους σπουδαστές των 
ΤΕΙ» που διεξάγεται από το ΤΕΙ Αθήνας. 

- 2 θέσεις πρακτικής άσκησης για σπουδαστές Δημόσιας 
Υγιεινής για τον έλεγχο των μαγειρείων και του εστιατορίου του 
ΤΕΙ Αθήνας. 

- 11 θέσεις πρακτικής άσκησης για σπουδαστές Τμήματος 
Βρεφονηπιοκομίας σε Βρεφικούς Σταθμούς του Δήμου Αθηναίων 
στους χώρους των οποίων θα εκπονείται και η πτυχιακή εργασία 
των ασκούμενων σπουδαστών. 

II. ΤΕΙ ΣΕΡΡΩΝ: 

- 2 θέσεις για σπουδαστές Λογιστικής, για τις ανάγκες του 
Τμήματος Οικονομικών Υποθέσεων. 

- 1 θέση για σπουδαστές Διοίκησης Επιχειρήσεων, για τις 
ανάγκες του Τμήματος Γραμματείας και Διεκπεραίωσης. 

- 1 θέση για σπουδαστές Διοίκησης Επιχειρήσεων, για τις 
ανάγκες της Σπουδαστικής Λέσχης. 

- 1 θέση για σπουδαστές Διοίκησης Επιχειρήσεων στη Γραμ- 
ματεία της Σχολής Διοίκησης και Οικονομίας. 

III. ΤΕΙ ΧΑΛΚΙΔΑΣ: 

- 5 θέσεις για σπουδαστές Διοίκησης Επιχειρήσεων, για τις 
ανάγκες των Διοικητικών Υπηρεσιών του Ιδρύματος. 

- 4 θέσεις για σπουδαστές Λογιστικής, για τις ανάγκες των 
Οικονομικών Υπηρεσιών του Ιδρύματος. 

IV. ΤΕΙ ΛΑΡΙΣΑΣ;: 

- 2 θέσεις για σπουδαστές Τμήματος Μηχανολογίας στΰ 
ΕΚΕΦΕ «ΔΗΜΟΚΡΙΤΟΣ» στους χώρους του οποίου θα διεξάγο¬ 
νται οι πτυχιακές εργασίες ισάριθμων σπουδαστών, στα πλαίσια 
της συνεργασίας και σύνδεσης των ΤΕΙ με το ΕΚΕΦΕ «ΔΗΜΟ¬ 
ΚΡΙΤΟΣ». 

V. ΤΕΙ ΚΑΒΑΛΑΣ: 

- 8 θέσεις για σπουδαστές Τμήματος Λογιστικής, για τις ανά¬ 
γκες των οικονομικών υπηρεσιών του ΤΕΙ Καβάλας. 

VI. ΤΕΙ ΠΑΤΡΑΣ: 

- 2 θέσεις για σπουδαστές Λογιστικής, για τις ανάγκες των 
εργαστηρίων Η/ΐ του Τμήματος. 

- 3 θέσεις για σπουδαστές Τμήματος Διοίκησης Επιχειρή¬ 
σεων, για τις ανάγκες των εργαστηρίων Η/Τ του Τμήματος Διοί¬ 
κησης Επιχειρήσεων, στους χώρους του οποίου πραγματοποιού¬ 
νται πτυχιακές εργασίες ισάριθμων σπουδαστών, που σχετίζονται 
με τη «Μηχανοργάνωση των Διοικητικών Υπηρεσιών της 
Σ.Δ.Ο.». 

- 2 θέσεις για σπουδαστές Λογιστικής, για τις ανάγκες των 
εργαστηρίων του Τμήματος. 

VII. Ε.Σ.Υ.Ε. 

- 5 θέσεις πρακτικής άσκησης σπουδαστών Διοίκησης Επιχει¬ 
ρήσεων ή Λογιστικής στα πλαίσια των δραστηριοτήτων της 
Ε.Σ.Υ.Ε. που σχετίζονται με τις ανάγκες του ΥΠΕΠΘ. 

2. Οι αποζημιώσεις και ασφαλιστικές εισφορές των ασκούμε¬ 
νων σπουδαστών στα Τμήματα των Σχολών των ΤΕΙ, βαρύνουν 
τον προϋπολογισμό των οικείων Τ.Ε.Ι. και καταβάλλονται από 
τις πιστώσεις των λειτουργικών τους δαπανών, ύστερα από πρό¬ 
σθετη επιχορήγηση, ενώ των ασκούμενων σπουδαστών στην 
Ε.Σ.Υ.Ε. βαρύνουν τις πιστώσεις των Κ.Α. 0255 και 0351 του 
Φορέα 19-500 του προϋπολογισμού του ΥΠΕΠΘ που θα μεταβι¬ 
βάζονται με επιτροπικά εντάλματα στη Νομαρχία Αθήνας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 1 Οκτωβρίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

-♦- 

Αριθ. 7001/2/225 (5) 

Εσωτερική διάρθρωση και λειτουργία της Υποδιεύθυνσης Δίωξης 
Ναρκωτικών της Διεύθυνσης Ασφάλειας Αττικής. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 
Έχοντας υπόψη τις διατάξεις: 

1. Του άρθρου 11 παρ. 2 του Ν. 1481/1984 (ΦΕΚΑ'-152) 
«Οργανισμός Υπουργείου Δημόσιας Τάξης και άλλες διατάξεις», 
όπως αυτό αντικαταστάθηκε με το άρθρο 1 του Ν. 1590/1986 
(ΦΕΚ Α'-49) «Τροποποίηση διατάξεων του Ν. 1481/1984». 

2. Του Π.Δ. 137/1986 (ΦΕΚ Α’-151) «Συγκρότηση της Γε¬ 
νικής Γραμματείας Δημόσιας Τάξης σε Υπουργείο Δημόσιας Τά¬ 
ξης». 

3. Του άρθρου 80 παρ. 3 του Π.Δ. 582/1984 (ΦΕΚ Α’-208) 
«Σύσταση, οργάνωση και λειτουργία των κεντρικών και περιφε¬ 
ρειακών υπηρεσιών του Υπουργείου Δημόσιας Τάξης». 

4. Του άρθρου 8 παρ. 5 του Π.Δ. 95/1987 (ΦΕΚ Α'-56) 
«Αναδιάρθρωση, σύσταση, οργάνωση και λειτουργία υπηρεσιών 
της Γενικής Αστυνομικής Διεύθυνσης Αττικής και άλλες διατά¬ 
ξεις», αποφασίζουμε: 

Άρθρο 1. 

Διάρθρωση. 

Η Υποδιεύθυνση Δίωξης Ναρκωτικών της Διεύθυνσης Ασφά¬ 
λειας Αττικής διαρθρώνεται εσωτερικά στα ακόλουθα Τμήματα 
και Γραφεία: 

α. Τμήματα: 

(1) Γενικών Υποθέσεων. 

(2) Άμεσης Επέμβασης. 

(3) Δίωξης Ναρκωτικοί περιοχής Α.Δ. Αθηνών. 

(4) Δίωξης Ναρκωτικών περιοχής Α.Δ. Πειραιά. 

(5) Δίωξης Ναρκωτικών περιοχής Α.Δ. Δυτ. Αττικής. 

(6) Δίωξης Ναρκωτικών περιοχής Α.Δ. Ανατ. Αττικής. 

(7) Δίωξης Ναρκωτικών περιοχής Υποδ/νσης Ασφ. Γλυφά¬ 
δας. 

(8) Δίωξης Ναρκωτικών Κρατικού Αερολιμένα Αθηνών. 

β. Γραφείο Γραμματείας. 


Άρθρο 2. 

Τμήμα Γενικών Υποθέσεων. 

1. Χειρίζεται τις σοβαρές, κατα την κρίση του Προϊσταμένου 
της Υποδιεύθυνσης, υποθέσεις δίωξης ναρκωτικών και ειδικό¬ 
τερα εκείνες που έχουν διεθνείς προεκτάσεις. 

2. Για το χειρισμό υποθέσεων εκτός τοπικής αρμοδιότητας 
Γ.Α.Δ.Α. εφαρμόζονται οι διατάξεις της παρ. 1 του άρθρου 8 του 
Π.Δ. 95/87. 

3. Συνεργάζεται με τα άλλα Τμήματα της Υποδιεύθυνσης, 
σύμφωνα με τις εντολές του Προϊσταμένου της. 

Άρθρο 3. 

Τμήμα Άμεσης Επέμβασης. 

1. Λειτουργεί σε 24ωρη βάση και χειρίζεται το κέντρο βάσης 
(ΚΙΤ) της Υποδιεύθυνσης Δίωξης Ναρκωτικών. 

2. Διαθέτει κατάλληλα αυτοκίνητα άμεσης επέμβασης με ει¬ 
δικά πληρώματα και επικεφαλής αξιωματικούς. 

3. Επεμβαίνει αμέσως σε κάθε περίπτωση καταγγελίας θεμά¬ 
των αρμοδιότητας της Υποδιεύθυνσης Δίωξης Ναρκωτικών. 

4. Σε κάθε περίπτωση που επιλαμβάνεται ενημερώνει έγκαιρα 
το τοπικό αρμόδιο Τμήμα της Υποδιεύθυνσης για τον περαιτέρω 
χειρισμό της υπόθεσης. 

5. Εάν οι συνθήκες το απαιτούν ζητά την ενίσχυση των σταθ¬ 
μών βάσης (Κ/Τ) Τάξης, Ασφάλειας ή Τροχαίας, οι οποίοι οφεί¬ 
λουν να παρέχουν άμεση και αποτελεσματική συνδρομή. 

Άρθρο 4. 

Τμήματα Δίωξης Ναρκωτικών. 

1. Ασχολούνται με τον έλεγχο και τη δίωξη της διακίνησης 
των ναρκωτικών ουσιών και φαρμάκων (καλλιέργεια, παρα¬ 
σκευή, εμπορία, χρήση κ.λπ.) κατά λόγο αρμοδιότητας. 

2. Συνεργάζονται με τα οικεία Τμήματα Ασφάλειας για την 
αποτελεσματική εκμετάλλευση των πληροφοριών και την κατα¬ 
στολή της σχετικής με τα ναρκωτικά εγκληματικότητας. 

3. Αναπτύσσουν δίκτυο συλλογής πληροφοριών για τον εντοπι¬ 
σμό και τη σύλληψη των εμπόρων ναρκωτικών. 

4. Παρακολουθούν τους ύποπτους εμπορίας ναρκωτικών, 
ημεδαπούς και αλλοδαπούς για την πρόληψη και καταστολή των 
εγκλημάτων των ναρκωτικών. 

5. Ελέγχουν, σε συνεργασία με τους αρμόδιους φορείς, τους 
διερχόμενους από τους Αερολιμένες, Λιμένες, Σιδηροδρομικούς 
Σταθμούς και Σταθμούς αυτοκινήτων, ύποπτους διακίνησης ναρ¬ 
κωτικών. 

6. Ελέγχουν τους χώρους που υπάρχουν υπόνοιες ότι πραγμα¬ 
τοποιούνται συναλλαγές εμπορίας ναρκωτικών καθώς και τα 
ύποπτα δημόσια κέντρα, για την αποτροπή διάθεσης ναρκωτι¬ 
κών. 

7. Επιβλέπουν τους πλησίον των σχολείων χώρους καθώς και 
τα μέρη που συχνάζουν μαθητές για την αποτελεσματική προστα¬ 
σία τους από τη διάδοση των ναρκωτικών. 

8. Συνεργάζονται με το Τμήμα Ανηλίκων της Υποδιεύθυνσης 
Δημόσιας Ασφάλειας για την αποτελεσματικότερη πρόληψη και 
καταστολή της σχετικής με τα ναρκωτικά, εγκληματικότητας 
των νέων. 

9. Συνεργάζονται με τις αρμόδιες τοπικές αρχές και φορείς για 
την καλλίτερη αντιμετώπιση της εγκληματικότητας από τα ναρ¬ 
κωτικά. 

10. Παρακολουθούν συνεχώς τα μέσα και τις μεθόδους δρά¬ 
σης των εμπόρων ναρκωτικών για την αποτελεσματικότερη αντι¬ 
μετώπισή τους. 

11. Μελετούν, εισηγούνται και λαμβάνουν μέτρα που αποσκο¬ 
πούν στην πρόληψη και καταστολή της διάδοσης των ναρκωτι¬ 
κών. 

Άρθρο 5. 

Γραφείο Γραμματείας. 

1. Εκτελεί τη γραμματειακή εργασία της Υποδιεύθυνσης. 

2. Χειρίζεται τα θέματα τεχνικής υποστήριξης της Υποδιεύθυν- 

σης. 

3. Χειρίζεται τα θέματα απασχόλησης των συνοδών και των 
αστυνομικών σκύλων δίωξης ναρκωτικών. 

4. Τηρεί τα καθοριζόμενα υπηρεσιακά βιβλία και το ειδικό αρ¬ 
χείο καρτελλών. 

Άρθρο 6. 

Καθήκοντα Προϊσταμένου. 

Ο Προϊστάμενος της Υποδιεύθυνσης Ναρκωτικών έχει τα εξής 
ειδικά καθήκοντα: 

α. Είναι υπεύθυνος έναντι του Διοικητή της Διεύθυνσης Ασφά¬ 
λειας Αττικής για την εφαρμογή της κειμένης περί τα ναρκωτικά 
νομοθεσίας στην περιοχή ευθύνης του. 

β. Παρακολουθεί, κατευθύνει, συντονίζει και ελέγχει το έργο των 
υπηρεσιακών μονάδων της δικαιοδοσίας του. 

γ. Μεριμνά για την καλή και αποδοτική λειτουργία αυτών και 
την κατανομή σ’ αυτές της αστυνομικής δύναμης και του τεχνι¬ 
κού εξοπλισμού ανάλογα με τις ανάγκες τους. 

δ. Χρησιμοποιεί την υπάρχουσα δύναμη ανάλογα με τις ανά¬ 
γκες και εκτιμήσεις του χωρίς να δεσμεύεται από τη διάρθρωση 
της Υποδιεύθυνσης σε Τμήματα ή τη διάθεση των αστυνομικών 
σε συγκεκριμένο τομέα ή χώρο. 

ε. Αναλαμβάνει προσωπικά τη διεύθυνση επιχειρήσεων ή την 
αντιμετώπιση συμβάντων σχετικών με την αρμοδιότητά του, 
όταν το κρίνει ως αναγκαίο ή διαταχθεί γι’ αυτό. 

στ. Δέχεται καθημερινά αναφορές των επιμέρους Τμημάτων 
σχετικά με τη δράση τους και δίνει ανάλογες κατευθύνσεις και 
οδηγίες για το χειρισμό των διαφόρων υποθέσεων. 

ζ. Παρακολουθεί και ενημερώνεται πάνω στα μέσα και τις με¬ 
θόδους δράσης των εμπόρων ναρκωτικών και προσαρμόζει ανά¬ 
λογα τη δράση της Υποδιεύθυνσης. 

η. Μεριμνά για την εκπαίδευση, επιμόρφωση και εξειδίκευση 
του υπ’ αυτόν προσωπικού και εισηγείται την αποστολή στην αλ¬ 
λοδαπή αστυνομικών για μετεκπαίδευση σε θέματα ναρκωτι¬ 
κών. 

θ. Πραγματοποιεί τις τακτικές και έκτακτες μορφωτικές συ¬ 
γκεντρώσεις των Αστυνομικών προσωπικώς ή με άλλον αξιωμα¬ 
τικό. 

ι. Λαμβάνει γνώση της εισερχόμενης αλληλογραφίας και υπο¬ 
γράφει την εξερχόμενη. 

Άρθρο 7. 

Αναπληρωτής - Προϊσταμένου - Καθήκοντα 
Ο αναπληρωτής Προϊσταμένου έχει τα εξής ειδικά καθήκοντα: 

1. Είναι άμεσος βοηθός του Προϊσταμένου και ενεργεί βάσει 
των ειδικών διαταγών αυτού. 

2. Αναπληρώνει προσωρινά τον Προϊστάμενο και αναλαμβάνει 
όλη τη δικαιοδοσία και αρμοδιότητα αυτού πλην του δικαιώμα¬ 
τος να προτείνει μεταθέσεις ή αποσπάσεις. 

3. Προΐσταται των ανακρίσεων σοβαρών υποθέσεων, ύστερα 
από διαταγή του Προϊσταμένου. 

4. Λαμβάνει γνώση της εισερχόμενης αλληλογραφίας και προ¬ 
συπογράφει τα σπουδαιότερα, κατά την κρίση του Προϊσταμένου, 
εξερχόμενα έγγραφα. 

5. Ελέγχει τα υπηρεσιακά βιβλία. 

6. Αναλαμβάνει προσωπικά τη διεύθυνση μεγάλων επιχειρή¬ 
σεων, ύστερα από διαταγή του Προϊσταμένου του και 

7. Ενεργεί τις μορφωτικές συγκεντρώσεις των υπαλλήλων, 
ύστερα από εντολή του Προϊσταμένου και εκτελεί κάθε άλλη υπη¬ 
ρεσία που ανατίθεται σ’ αυτόν. 

Άρθρο 8. 

Καθήκοντα Τμηματαρχών. 

1. Οι Τμηματάρχες είναι άμεσοι βοηθοί του Προϊσταμένου και 

του αναπληρωτή του και ενεργούν για τα θέματα της αρμοδιότη- 
τάς τους, βάσει των διατάξεων της παρούσας και των κατευθύν¬ 
σεων και ειδικών οδηγιών του Προϊσταμένου της Υποδιεύθυν¬ 
σης. 1 

2. Ευθύνονται για την κανονική άσκηση των καθηκόντων του 


Τμήματός τους. 

3. Κατανέμουν στους υπ’ αυτούς Αξιωματικούς, κατά την 
κρίση τους, το χειρισμό των υποθέσεων του Τμήματός τους. 

4. Ενημερώνονται συνεχώς από τους αξιωματικούς τους για 
την πορεία των υποθέσεων που χειρίζονται και αναφέρουν σχε¬ 
τικά στον Προϊστάμενο της Υποδιεύθυνσης. 

5. Λαμβάνουν γνώση της εισερχόμενης στο Τμήμα τους (αλλη¬ 
λογραφίας, ορίζουν τον αρμόδιο αξιωματικό για το χειρισμό της 
και καθορίζουν τις ενδεικνυόμενες ενέργειες. 

6. Στις περιπτώσεις σοβαρών υποθέσεων επιλαμβάνονται οι 
ίδιοι των σχετικών ανακριτικών πράξεων ή ενεργειών και ενημε¬ 
ρώνουν αμέσως τον Προϊστάμενό τους. 

Άρθρο 9. 

Καθήκοντα Προϊσταμένου Γραφείου Γραμματείας. 

Ο Προϊστάμενος του γραφείου Γραμματείας ευθύνεται για την 
ορθή και ταχεία διαχείριση των θεμάτων αρμοδιότητας του Γ ρα¬ 
φείου Γραμματείας. 

Άρθρο 10. 

Καθήκοντα λοιπού προσωπικού. 

1. Αξιωματικών: 

α. Είναι άμεσοι βοηθοί των Τμηματαρχών. 

β. Ενεργούν τις προανακρίσεις για τις παραβάσεις της νομοθε¬ 
σίας περί ναρκωτικών και επιλαμβάνονται των υποθέσεων που 
τους αναθέτουν οι Τμηματάρχες για την εκπλήρωση της αποστο¬ 
λής της Υποδιεύθυνσης. 

γ. Διεκπεραιώνουν την χρεούμενη αλληλογραφία κατά σειρά 
σπουδαιότητας και προτεραιότητας. 

2. Λοιπού προσωπικού: 

Καθήκον του είναι η εκπλήρωση της αποστολής της Υποδιεύ¬ 
θυνσης και ειδικότερα η εκτέλεση κάθε υπηρεσίας που του αναθέ¬ 
τουν οι Προϊστάμενοί του. 

Άρθρο 11. 

Τελική διάταξη. 

Κάθε λεπτομέρεια αναγκαία για την εφαρμογή της παρούσας 
ρυθμίζεται με διαταγή του Διευθυντή της Ασφάλειας Αττικής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Σεπτεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΔΡΟΣΟΓΙΑΝΝΗΣ 


♦ 


Αριθ. 7001/4/8 (6) 

Ίδρυση Αστυνομικής Υπηρεσίας Δίωξης Ζωοκλοπής. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 
Έχοντας υπόψη τις διατάξεις: 

1. Του άρθρου 11 παρ. 2 του Ν. 1481/1984 (Α' 152) «Οργα¬ 
νισμός Υπουργείου Δημόσιας Τάξης», όπως αντικαταστάθηκε με 
το άρθρο 1 του Ν.1590/1986 (Α'-149) «Οργανισμός Υπουρ¬ 
γείου Δημόσιας Τάξης και άλλες διατάξεις». 

2. Του Π.Δ. 137/1986 (Α'-51) «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης», 
αποφασίζουμε: 

Άρθρο 1. 

Ίδρυση - Έδρα - Υπαγωγή - Τοπική αρμοδιότητα - Διάρθρωση. 

1. Ιδρύουμε Αστυνομική Υπηρεσία Δίωξης Ζωοκλοπής (Α.Υ.- 
ΔΙ.Ζ.), με έδρα το Ρέθυμνο και τοπική αρμοδιότητα εκείνη των 
Αστυνομικών Διευθύνσεων Ρεθύμνης, Χανιών, Ηρακλείου και 
Λασιθίου. 

2. Η Υπηρεσία αυτή υπάγεται διοικητικά στην Αστυνομική 
Διεύθυνση Ρεθύμνης και ως προς την εκτέλεση της αποστολής 
της απευθείας στην Επιθεώρηση Αστυνομίας Κρήτης. 

3. Όταν το απαιτούν οι υπηρεσιακές ανάγκες διαρθρώνεται σε 
ομάδες δράσης με την αναγκαία δύναμη και εξοπλισμό και ενερ¬ 
γεί αιφνιδιαστικά ανάλογα με τις υπάρχουσες πληροφορίες. 

4. Είναι ισότιμη με Αστυνομικό Τμήμα. 

Άρθρο 2. 

Αποστολή. 

1. Έχει ως αποστολή την πρόληψη και καταστολή της ζωο¬ 
κλοπής σύμφωνα με τις ισχύουσες διατάξεις. 

2. Οι αρμοδιότητες και υποχρεώσεις των οικείων Αστυνομι¬ 
κών Υπηρεσιών και Μεταβατικών Αποσπασμάτων, για το ίδιο 
αντικείμενο, δεν θίγονται. 

3. Οι Αστυνομικές Υπηρεσίες και τα Μεταβατικά Αποσπά¬ 
σματα της δικαιοδοσίας της Επιθεώρησης Αστυνομίας Κρήτης 
υποχρεούνται να διαβιβάζουν άμεσα και στην Αστυνομική Υπη¬ 
ρεσία Δίωξης Ζωοκλοπής τις σχετικές με την πρόληψη και κατα¬ 
στολή της ζωοκλοπής πληροφορίες τους, τις οποίες αξιολογεί και 
αξιοποιεί με ανάλογες ενέργειες. 

4. Λειτουργεί και εξασφαλίζει ετοιμότητα δράσης σε 24ωρη 
βάση. 

Άρθρο 3. 

Δύναμη - Οπλισμός - Οχήματα - Τεχνικά μέσα. 

1. Η δύναμη της Υπηρεσίας αυτής καθορίζεται σε 1 Αστυνόμο 
Α', 1 Αστυνόμο Β', 2 Υπαστυνόμους, 6 Αρχιφύλακες και 28 
Αστυφύλακες και λαμβάνεται από το σύνολο της υπάρχουσας δύ¬ 
ναμης του Σώματος. 

2. Εφοδιάζεται με τον προβλεπόμενο οπλισμό και τον ανα¬ 
γκαίο αριθμό οχημάτων και άλλα υλικά και τεχνικά μέσα, που εί¬ 
ναι απαραίτητα για την εκτέλεση της αποστολής της, με μέριμνα 
των αρμοδίων Διευθύνσεων του Υπουργείου Δημόσιας Τάξης. 

Άρθρο 4. 

Διοικητής. 

Διοικητής της Υπηρεσίας αυτής ορίζεται. Αστυνόμος Α' και 
έχει τα καθήκοντα, υποχρεώσεις και δικαιώματα Διοικητή Αστυ¬ 
νομικού Τμήματος. 

Επιπλέον: 

1. Συνεργάζεται με τις κατά τόπο αρμόδιες Αστυνομικές Υπη¬ 
ρεσίες και Μεταβατικά Αποσπάσματα για την ανταλλαγή πληρο¬ 
φοριών και το συντονισμό των ενεργειών, για την αποτελεσματι¬ 
κότερη πρόληψη και καταστολή της ζωοκλοπής. 

2. Μεριμνά για την εκπαίδευση των ανδρών του, ώστε να είναι 
πάντοτε ικανοί για την εκπλήρωση της ειδικής αποστολής τους. 

3. Αναφέρει στον Επιθεωρητή της Επιθεώρησης Αστυνομίας 
Κρήτης, όταν παρίσταται ανάγκη σύμπραξης με άλλες Αστυνομι¬ 
κές Υπηρεσίες και Μεταβατικά Αποσπάσματα και ζητεί την ενί¬ 
σχυσή του. 

Άρθρο 5. 

Αρμοδιότητες Επιθεωρητή ΕΠ.ΑΣ.Κρήτης. 

Ο Επιθεωρητής της Επιθεώρησης Αστυνομίας Κρήτης, πέραν 
των υποχρεώσεών του από τις υφιστάμενες διατάξεις, υποχρεού- 
ται να: 

1. Παρακολουθεί τη δραστηριότητα της Αστυνομικής Υπηρε¬ 
σίας Δίωξης Ζωοκλοπής, εκδίδει τις αναγκαίες, κατά την κρίση 
του, διαταγές και οδηγίες και λαμβάνει τα προσήκοντα μέτρα για 
την αποτελεσματικότερη εκτέλεση της αποστολής της. 

2. Ορίζει, αν κρίνει τούτο αναγκαίο. Αξιωματικό ανώτερο του 
Διοικητή της Αστυνομικής Υπηρεσίας Δίωξης Ζωοκλοπής, από 
τις Αστυνομικές Διευθύνσεις της δικαιοδοσίας του, ως επικεφα¬ 
λής επιχειρήσεων, σε περίπτωση σύμπραξής της με άλλες Αστυ¬ 
νομικές Υπηρεσίες και Μεταβατικά Αποσπάσματα. 

3. Εγκρίνει την ενίσχυσή της με δύναμη από τις Αστυνομικές 
Διευθύνσεις της περιφέρειας του, όταν παρίσταται ανάγκη. 

4. Ορίζει, κατά χρονικά διαστήματα, ανώτερο Αξιωματικό 
από τις Αστυνομικές Διευθύνσεις δικαιοδοσίας του, ως επόπτη, 
για την άσκηση ελέγχων και επιθεωρήσεων της ανωτέρω Υπηρε¬ 
σίας προς διαπίστωση της ορθής εκπλήρωσης της αποστολής 
της, ο οποίος υποβάλλει σχετική αναφορά με τις παρατηρήσεις 
του. 


Άρθρο 6. 

Ρύθμιση λεπτομερειών. 

Λεπτομέρειες ή άλλα θέματα, που έχουν σχέση με τη λειτουρ¬ 
γία και δράση της Αστυνομικής Υπηρεσίας Δίωξης Ζωοκλοπής, 
καθορίζονται με διαταγή του Αρχηγού της Ελληνικής Αστυνο¬ 
μίας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 6 Οκτωβρίου 1987 

Ο ΥΠΟΥΡΓΟΣ 

ΑΙΜΤΩΝΗΣ ΔΡΟΣΟΓΙΑΝΝΗΣ 
-♦- 

Αριθ. 80221/1479/87 (7) 

Απόφαση Υπουργών Εθνικής Παιδείας και Θρησκευμάτων και 
Εμπορικής Ναυτιλίας για τις μεταγραφές μαθητών ΛΕΝ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθρων 86 και 88 παρ. 5 του 
Ν. 1566/85 (ΦΕΚ 167 Α/85). 

β. Τις υπ’ αριθ. 80221/1959/19.10.83, 80221/1861/ 
24.10.84 Κοινές αποφάσεις ΥΠΕΠΘ-ΥΕΝ. 

γ. Τις διατάξεις των Π.Δ. 9/1979, ΠΔ 813/1977, Π.Δ. 
818/1977 και ΠΔ 639/82. 

δ. Την αριθ. Ε3/327/6.4.84 Απόφαση ΥΠΕΠΘ «Εγγραφές 
μεταγγραφέντων μαθητών στις σχολικές μονάδες της Μέσης Τε¬ 
χνικής και Επαγγελματικής Εκπαίδευσης». 

ε. Τα ωρολόγια προγράμματα των Λυκείων Εμπορικού Ναυ¬ 
τικού. 

στ. Το γεγονός ότι δεν έχουν εκδοθεί ακόμη τα προβλεπόμενα 
από το Ν. 1566/85 Π.Δ., αποφασίζουμε: 

1. Επιτρέπεται η μεταγραφή μαθητών από Γενικά ή Τεχνικά 
Επαγγελματικά Λύκεια στα Λύκεια Εμπορικού Ναυτικού στις 
ακόλουθες περιπτώσεις: 

α) Μαθητές που έχουν πραγματοποιήσει εγγραφή στην Α’ 
τάξη του ενός τύπου Λυκείου μπορούν να μεταγραφούν στην Α' 
τάξη του άλλου. 

β) Μαθητές που απερρίφθησαν στην Α’ τάξη του ενός τύπου 
Λυκείου μπορούν να μεταγραφούν στην Α’ τάξη του άλλου τύπου. 

γ) Μαθητές που έχουν προαχθεί από την Α' τάξη του ενός τύ¬ 
που Λυκείου μπορούν να μεταγραφούν στην Β' τάξη του άλλου τύ¬ 
που. 

δ) Μαθητές που περάτωσαν την φοίτησή τους στην Β’ ή Γ' 
τάξη του ενός τύπου Λυκείου, ανεξάρτητα από την προαγωγή ή 
απόρριψή τους, μπορούν να μεταγραφούν στην Β’ τάξη του άλλου 
τύπου Λυκείου. 

ε) Απόφοιτοι ΛΕΝ εγγράφονται στην Β' τάξη των Τεχνικών 
και Επαγγελματικών Σχολών του Ν. 1566/85 (Νέου τύπου) 
προκειμένου να αποκτήσουν Πτυχίο ειδικότητας που έχουν, αλλά 
σε διαφορετική κατεύθυνση ή στην Α' τάξη και σε οποιαδήποτε ει¬ 
δικότητα. 

ζ) Μαθητές οποιασδήποτε τάξης ΛΕΝ μπορούν να μεταγρα¬ 
φούν στην Α’ τάξη το>ν Τεχνικών και Επαγγελματικών Σχολών 
του Ν. 1566/85 (Νέου Τύπου). 

η) Μαθητές ΛΕΝ/Πλοιάρχων οποιασδήποτε τάξης δύναται να 
μεταγράφονται σε αντίστοιχη τάξη Λυκείων Ναυτικής κατεύθυν¬ 
σης του ΥΠΕΠΘ και αντίστοιχα. 

θ) Μαθητές ΛΕΝ νυχτερινής φοίτησης που έχουν προαχθεί 
στην Γ’ τάξη δύναται να μεταγράφονται στην Γ' τάξη των Τεχνι¬ 
κών και Επαγγελματικών Λυκείων νυχτερινής φοίτησης του 
ΥΠΕΠΘ ή στην Β' τάξη των ιδίων Λυκείων ημερήσιας φοίτησης 
και αντίστοιχα. 

2. Οι παραπάνω μεταγραφές πραγματοποιούνται μέχρι 31 

Οκτωβρίου κάθε έτοψς. 

3. Μαθητές Γ' τάξης ΛΕΝ μπορούν να μεταγραφούν στην Γ' 
τάξη Λυκείων Τεχνικής - Επαγγελματικής Εκπαίδευσης 
ΥΙΙΕΠΘ, μόνο εφόσ<ν υποβάλλουν δήλωση μέχρι 30 Σεπτεμ¬ 
βρίου ότι ζητούν την μεταγραφή για να παρακολουθήσουν δέσμη 
προπαρασκευαστικών μαθημάτων. 

Με τη μεταγραφή ιούς οι μαθητές αυτοί χάνουν το δικαίωμα 
λήψης Επαγγελματικού Πτυχίου Λυκείου Εμπορικού Ναυτικού 
και για να το αποκτήε ουν πρέπει να επαναφοιτήσουν στην Γ' τάξη 
του ΛΕΝ. 

4. Προ πάσης εγγράφής μεταγραφομένου μαθητού στα Λύκεια 
Εμπορικού Ναυτικού από τα Λύκεια αρμοδιότητας ΥΠΕΠΘ θα 
πρέπει να ενεργείται υγειονομική εξέταση του μαθητή από την 
ΥΕΑΝΕΘ βάσει παραπεμπτικού σημειώματος. 

Τα πιο πάνω παραπεμπτικά σημειώματα θα χορηγούνται 
στους ενδιαφερομένοι ς όταν προσκομίσουν: 

α) Υπηρεσιακό Σημείωμα μεταγραφής από το Λύκειο από το 
οποίο προέρχεται ο μαθητής και Υπηρεσιακό Σημείωμα εγκρί- 
σεως της μεταγραφήξ του Λυκείου στο οποίο πρόκειται να μετα¬ 
γράφει ο μαθητής. 

β) Βεβαίωση του 4 ιευθυντή του Λυκείου, από το οποίο προέρ¬ 
χεται ο μαθητής για την μαθητική του κατάσταση. 

5. Οι μεταγραφές μαθητών από ΛΕΝ σε ΛΕΝ της αυτής ειδι¬ 
κότητας ρυθμίζονται από το ΥΕΝ/ΔΟΛΣ. 

6. Η διακοπή φοίτ ·)σης και διαγραφή μαθητή ΛΕΝ και η επι¬ 
στροφή σ’ αυτού του πρωτότυπου τίτλου σπουδών επιτρέπεται 
μετά από έγγραφη δήλωση του κηδεμόνα του. 

7. Από την ισχύ της απόφασης αυτής καταργούνται οι κοινές 

αποφάσεις αριθ. 80221/1959/19.10.83 και 80221/1861/ 
24.10.84. 


8. Η απόφαση αυτή να δημοσιευθεί στην Εφημερίδα της Κυ¬ 
βέρνησης και να εφαρμοσθεί από την κοινοποίησή της. 

Πειραιάς, 24 Σεπτεμβρίου 1987 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΗΣ ΤΡΙΤΣΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αριθ. 91152/3823/87 (8) 

Παράταση θητείας Γνωμοδοτικής Επιτροπής Ακτοπλοϊκών Συ¬ 
γκοινωνιών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την διάταξη του άρθρου 171 παρ. 4 του Ν.Δ. 187/73 
«Περί ΚΔΝΔ». 

2. Την διάταξη του άρθρου 66 του Π.Δ.95/77 «Περί Οργανι¬ 
σμού ΥΕΝ». 

3. Την αριθ. 145054/3/82/26.4.82 Κοινή Απόφαση των 
Υπουργών Προεδρίας Κυβερνήσεως και Εμπορικής Ναυτιλίας 
(ΦΕΚ 219Β/26.4.82), αποφασίζουμε: 

Την παράταση της ισχύος της αριθ.91152/4118/86/ 
1.12.86 απόφασης ΥΕΝ/ΔΑΚ «Περί ανασυγκρότησης της Γνω¬ 
μοδοτικής Επιτροπής Ακτοπλοϊκών Συγκοινωνιών» μέχρι 
30.11.87. 

Η απόφση αυτή να κοινοποιηθεί κανονικά και να δημοσιευθεί 
στην Εφημερίδα της Κυβερνήσεως. 

Πειραιάς, 1 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




